आफ्नो नागरिकको आर्थिक, भौतिक, शैक्षिक र सामाजिक लगायतका सुरक्षामा जब राष्ट्र कमजोर हुन्छ, त्यती बेला एउटा सचेत नागरिक आँफुलाई अझै जिम्मेवार र ब्यबहारिक रुपमा प्रस्तुत हुनु पर्दछ । मातृभूमिलाई दुख्दा गोलाद्ध भरि छरिएर जीविकोपार्जनका लागि रहेका तर मन भरि नेपाल पालेका ममतामयी नेपालीहरूले धेरै पटक धेरै ठाउँमा मन फराकिलो बनाएका छन् । २ बर्ष अगाडि नेपालले भोग्नु परेको भूकम्पको महाबिपतमा एक मिनेट पनि नसोची आ–आफ्नो गच्छे अनुसार हामी धेरैले धेरै पटक मन फुकायौं त्यसैले त भूकम्पको त्यो त्रासदीमा केहि हदसम्म भए पनि धेरै दाजुभाइ, दिदीबैनीहरूको आँसु पुच्छन हामी सफल रहयौं । यहि त्रासदीसँग जोडिएका पुन:निर्माण अझै निक्कै बर्ष लाग्नेछ र हामी कुनै न कुनै रुपमा त्यसको हिस्सा बन्न संधै तयार नै छौं ।
